تورکیه جمهوریتی تشقی ایش لر وزیری مولود چاووش اوغلی, تلفن آرقه لی, امریکالیک کسبداشی آنتونی بلینکن بیلن سوزله شدی.
صحبتده, کیلگوسیده بولیب اوته دیگن ناتو و اوروپا خوفسیزلیک و همکارلیک تشکیلاتی ییغیلیش لری آلدی دن روسیه بیلن اوکراین اورته سیده گی بحران, ستراتیژیک میکانیزم نینگ کوچه یتیریلیشی, تورکیه- امریکا مناسبت لری, سودان, اتوپیا و قفقازلرده گی ینگی لیک لر باره سیده بحث ایتیلدی.
امریکا قوشمه ایالتلری تشقی ایش لر وزیرلیگی سوزچیسی ند پرایس اوشبو صحبت بیلن علاقه لی یازمه بیانات بیردی.
بیاناتده, "تشقی ایش لر وزیرلری بلینکن بیلن چاووش اوغلی, روسیه نینگ اوکراین ده گی بحران نی آرتیریش تهدیدی بیلن علاقه لی کوردیناسیون نینگ دوام ایتتیریلیشی نینگ اهمیتی باره سیده بحث ایتدی" دییه قید ایتیلدی.
پرایس, چاووش اوغلی بیلن بلینکن نینگ, افریقا شاخی ده گی ینگیلیک لر دن تشقری تورکیه بیلن ارمنستان اورته سیده گی مناسبت لرنینگ عادی لشتیریلیشی پروسه سی مذاکره لری اوچون خاص ایلچی تعینله نیشی و ایککی تامانلمه همکارلیک نی چقورلشتیریش تشبث لری باره سیده هم بحث ایتگن لیک لری نی معلوم قیلدی.
سوزچی, صحبتده, بلینکن بیلن چاووش اوغلی نینگ, ناتو متفق لری صفتیده ایککی اولکه نینگ قیغوله نیاتگن ساحه لر نی هم بهالنتیرگن لیک لری نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
